送廣東漕孫知損失官歸汶上
作者：郭祥正
朝代：宋

paragraphs: 平生愛東州，土厚人不罄。
見公惜已晚，達論聳予聽。
五馳使者車，中道罹陷阱。
開懷無怨尤，得失兩以正。
歸程萬餘里，翛然一烟艇。
鄉關今非遥，踴躍理三逕。
進則仗忠義，退則樂温凊。
高卧固無必，求才堯舜聖。
亭亭南澗松，愈老節愈勁。
柔柔水中蒲，涵春自嚴靜。
百年未闔棺，安之吾有命。